OpenLLM-France/wikimedia huggingface dataset:
# Resolució 2033 del Consell de Seguretat de les Nacions Unides

La Resolució 2033 del Consell de Seguretat de les Nacions Unides fou adoptada per unanimitat el 12 de gener de 2012. El Consell va exigir una millor cooperació entre les Nacions Unides i la Unió Africana en matèria de prevenció i resolució de conflictes a l'Àfrica.
El Consell va assenyalar la gran importància de la cooperació entre les Nacions Unides i les organitzacions regionals, especialment amb la Unió Africana, quant a la preservació de la pau i la seguretat, degut al fet que les organitzacions regionals entenen millor els problemes subjacents del conflicte i, per tant, estan millor situades per prevenir-los o resoldre'l.
En els darrers anys la Unió Africana ha fer esforços cada vegada més grans per resoldre conflictes al continent africà i l'ONU ha declarar que es mantenia darrere d'aquestes iniciatives de pau. La UA havia establert el seu propi Consell de Pau i Seguretat i cada vegada era més operativa. Tanmateix, el principal problema de les operacions era obtenir recursos suficients.

## Referències

* ↑ «Security Council Commits to ‘Effective Steps' to Enhance Relationship with African Union in Conflict Prevention, Resolution, with Unanimous Adoption of 2033 (2012). This was the first resolution of 2012, and so the first resolution made by the newly elected council members.». United Nations, 12-01-2012.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Federació Jamaicana de Futbol

La Federació Jamaicana de Futbol, també coneguda per les sigles JFF (Jamaica Football Federation, en anglès) és l'òrgan de govern del futbol a l'illa caribenya de Jamaica. Va ser fundada l'any 1910 com a Associació Jamaicana de Futbol (Jamaica Football Association, en anglès) i va canviar al nom actual l'any 1965. L'any 1962, després que Jamaica s'independitzés del Regne Unit, es va afiliar a la Federació Internacional de Futbol Associació (FIFA) i a la Unió Caribenya de Futbol (CFU). El 1965 es va afiliar a la Confederació del Nord, Centreamèrica i el Carib de Futbol Associació (CONCACAF).
L'estructura de la JFF està formada per confederacions, associacions parroquials i associacions menors, que controlen el futbol en nom de la JFF a les seves respectives àrees. La Federació inclou set equips nacionals: les seleccions sub-15, sub-17, sub-20, sub-23, la selecció sènior masculina, la selecció femenina de futbol i la selecció de futbol platja.
El futbol ha estat present a Jamaica des de principis del segle vint. El criquet i l'atletisme són esports més populars a Jamaica, però el fet de ser una colònia britànica va fer possible que Jamaica disputés molts tornejos i competicions contra altres equips del Carib i Centreamèrica. El balanç de resultats del futbol jamaicà és més aviat negatiu, però l'any 1998 la selecció nacional jamaicana va aconseguir, per primera vegada a la seva història, classificar-se per a la fase final de la Copa del Món de Futbol de 1998 que es va disputar a França.
La Lliga jamaicana de futbol (National Premier League, en anglès), és la màxima competició de futbol a Jamaica. Va ser fundada l'any 1973 i la disputen dotze equips. Els dos primers llocs donen accés al Campionat de clubs de la CFU, ruta prèvia per accedir a la Lliga de Campions de la CONCACAF. Els dos darrers classificats baixen de categoria i són substituïts pels dos primers classificats de la segona divisió.
Des de la temporada 1990/91 es disputa la Copa jamaicana de futbol (Flow Champions Cup, en anglès), competició per eliminatòries i segona més important a Jamaica.

## Referències

* 1 2 3 «The Jamaica Football Federation» (en anglès). TheReggae Boyz. [Consulta: 6 juliol 2019].
* ↑ «Jamaica» (en anglès). Fifa. Arxivat de l'original el 9 de juny 2019. [Consulta: 6 juliol 2019].
* ↑ «Jamaica» (en anglès). Cfu, 17-09-2013. Arxivat de l'original el 12 de juliol 2019. [Consulta: 6 juliol 2019].
* ↑ «Jamaica» (en anglès). Concacaf. Arxivat de l'original el 9 de desembre 2020. [Consulta: 6 juliol 2019].
* ↑ «History of Jamaica's Football» (en anglès). TheReggaeBoyz. [Consulta: 6 juliol 2019].
* ↑ Schöggl, Hans. «List of Champions» (en anglès). rsssf, 02-05-2019. [Consulta: 6 juliol 2019].
* ↑ «Football In Jamaica» (en anglès). My Island Jamaica. [Consulta: 6 juliol 2019].
* ↑ «The National Premier League» (en anglès). TheReggaeBoyz. [Consulta: 6 juliol 2019].
* ↑ «Champions Cup 2018» (en anglès). Jamaican Schoolboy Football. Arxivat de l'original el 23 de maig 2019. [Consulta: 6 juliol 2019].
# La Cogulla

«La Cogulla» té aquests significats:
# Santafeïta

La santafeïta és un mineral de la classe dels fosfats. Rep el nom en honor a la companyia de ferrocarrils Atchison, Topeka i Santa Fe, per les seves activitats pioneres d'exploració i desenvolupament en relació amb els jaciments d'urani de Nou Mèxic.

## Característiques

La santafeïta és un vanadat de fórmula química (Na,Ca,Sr)₁₂(Mn$^{2+}$,Fe$^{3+}$,Al,Mg)₈Mn$^{4+}$₈(VO₄)$_{16}$(OH,O)$_{20}$·8H₂O. Cristal·litza en el sistema ortoròmbic.
Segons la classificació de Nickel-Strunz, la santafeïta pertany a «08.DM - Fosfats, etc. amb cations de mida mitjana i gran, (OH, etc.):RO₄ > 2:1» juntament amb els següents minerals: morinita, esperanzaïta, clinotirolita, tirolita, betpakdalita-CaCa, melkovita, betpakdalita-NaCa, fosfovanadilita-Ba, fosfovanadilita-Ca, yukonita, uduminelita i delvauxita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Nacional d'Història Natural, l'Smithsonian, situat a Washington DC (Estats Units).

## Formació i jaciments

Va ser descoberta a la mina d'urani del comtat de McKinley, a Nou Mèxic (Estats Units). També ha estat descrita en altres indrets dels Estats Units, concretament als estat d'Arizona i Utah, així com a San Luis Potosí (Mèxic), i la mina Molinello, a Ligúria (Itàlia).

## Referències

* ↑ «Santafeite» (en anglès). Mindat. [Consulta: 20 gener 2022].
# Zeri

* Per a altres significats, vegeu «ZERI».
Zeri és un comune (municipi) de la província de Massa i Carrara, a la regió italiana de la Toscana, a la Lunigiana. A 1 de gener de 2019 la seva població era de 1.014 habitants.
Zeri limita amb els següents municipis: Albareto, Mulazzo, Pontremoli, Rocchetta di Vara, Sesta Godano i Zignago.

## Referències

* ↑ «Resident population on 1st january» (en anglès). ISTAT. [Consulta: 25 febrer 2020].
# Illa de Rodrigues

Rodrigues, anomenada com a l'explorador portuguès Diogo Rodrigues, és l'illa més petita de les Illes Mascarenyes. Des de 1992 pertany, juntament amb l'illa Maurici, a la República de Maurici. Amb una elevació màxima d'aproximadament 355 metres, està situada a 560 km a l'est de l'illa Maurici, al centre de l'oceà Índic. Té una superfície de 109 km², i està envoltada per un dels esculls de corall. La capital de l'illa és Port Mathurin.
El 2006, la població de l'illa era d'aproximadament 40.000 persones. L'idioma principal és el crioll de Rodrigues, mentre que el francès i l'anglès es parlen i són entesos per alguns dels habitants. La religió predominant és el catolicisme, també hi ha petites minories d'altres religions. La majoria dels habitants són una barreja d'ascendència africana i francesa. Les principals indústries són l'artesania, l'agricultura, la pesca i el turisme.
El solitari de Rodrigues i el rascló de Rodrigues eren endèmics de l'illa.
Colonitzada pels francesos des de 1691, va dependre del governador de l' île de France; fou ocupada pels britànics després d'un combat naval el 1809. El 1810 va passar a dependre de Maurici, nom que els anglesos van donar a l'île de France quan la van ocupar aquell any.

## Referències

* ↑ North-Coombes, Alfred. The Vindication of François Leguat: A Comprehensive Appraisal of Leguat's Natural History Observations in the Island of Rodrigues, Indian Ocean (1708) and a Thorough Refutation of His Detractors from Buffon and Cuvier to the Late Professor Geoffroy Atkinson and His Supporters (en anglès). Service Bureau, 1979.
* ↑ «Mauritius» (en anglès). [Consulta: 16 juliol 2022].
* ↑ Low, Jocelyn Chan. "La VOC, T'Eylandt Mauritius et Rodrigues": avec le voyage de Wolfert Harmensz vers les îles Rodrigues et Maurice, 1601 (en francès). National Library, 2001. ISBN 978-99903-72-03-8.
# Federació Internacional de la Medalla d'Art

La Federació Internacional de la Medalla d'Art , (en francès Fédération Internationale de la Médaille d'Art, FIDEM) és una organització professional internacional dedicada a la pràctica, l'apreciació, i promoció de la medalla d'art arreu del món. És l'associació més important a la qual pot pertànyer un artista creador de medalles.

## Membres

Alguns dels artistes internacionals que són o n'han estat membres i han participat en les seves exposicions són:
Errol Davis, Paula Dawson, Eva Froncek, Viktor Kalinowski, Michael Meszaros, Paul Huybrechts, Bogomil Nikolov, Christian Cardell Corbet, Christian Wirsén, Kerstin Östberg, Vítor Santos, Louise Dentice, Geer Steyn, Ron Dutton, Yvette Gastauer-Claire, Kate Harrison, Jane McAdam Freud, Ramon Ferran i Pagès, Josep Ramisa i Vallcorba, Jordi Ramisa Martínez.
Philip Attwood, conservador del departament de medalles i monedes del Museu Britànic és un dels membres del comitè executiu.

## Activitats

La FIDEM organitza congressos biannuals en els quals té lloc una mostra internacional així com lectures. Les publicacions es produeixen sovint en associació amb aquests congressos.

## Referències

* ↑ «British Museum - Philip Attwood». Pàgina web de Philip Attwood a la web del Museu britànic [11/10/2010] (anglès)

## Enllaços externs

* Lloc web oficial de la FIDEM (anglès)
# Sauris

* Per a altres significats, vegeu «saures».
Sauris (alemany Zahre) és un municipi italià, dins de la província d'Udine. L'any 2007 tenia 424 habitants. És situat dins la Val Lumiei, a la Cjargne. Limita amb els municipis d'Ampezzo, Forni di Sopra, Forni di Sotto, Ovaro, Prato Carnico i Vigo di Cadore (BL). Constitueix una illa lingüística de l'alemany, semblant a la parla de Tirol. Hi ha la seu d'un Centre Etnogràfic s haus van der Zahre.

## Administració

Llista d'alcaldes :
| Període | Identitat | Partit |
| 2004- | Stefano Lucchini | Llista cívica |
# Červeňany

Červeňany és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1345.
# Rangel

Rangel és el nom dels següents personatges:
* Àngel Rangel Zaragoza (1982, Sant Carles de la Ràpita), futbolista català
* Carlos Rangel periodista i escriptor veneçolà
* David Rangel Pastor (València, 1979), futbolista valencià que ocupa la posició de porter
* Diego José Rangel Monge (Almendralejo, 1978), futbolista extremeny que ocupa plaça de defensa
* Joan Rangel i Tarrés (Barcelona, 1950), polític i oficial de la marina mercant català
# Imamat ibadita de Tripolitana

«Imamat ibadita de Tripolitana» té aquests significats:

## Història

* Primer imamat ibadita de Tripolitana
* Segon imamat ibadita de Tripolitana
# Black's Medical Dictionary

Black's Medical Dictionary (42a ed, 2010,ISBN 978-1-4081-0419-4) és un diccionari mèdic complet que inclou definicions de termes, conceptes i condicions mèdics, publicat per A &amp; C Black Publishers. Es va publicar per primera vegada l'any 1906 i ara arriba a la quaranta-dua edició. Es considera una referència domèstica simplificada per a termes mèdics. Segons l'editor, conté més de 5000 definicions i descripcions de termes i conceptes mèdics amb més de 1000 diagrames.
La darrera edició conté seccions noves i ampliades sobre:
* Vacuna contra el VPH
* Anticossos monoclonals
* Tractament de fibromes
* Endoscòpia i laparoscòpia
* Angioplàstia coronària
* Recerca de MRSA i cèl·lules mare
L'1 d'abril de 2010, Bloomsbury Academic & Professional es va convertir en la nova editorial nord-americana de títols A&C Black. La distribució continua a través de Macmillan Publishers.

## Llista d'editors

* John Dixon Comrie
** 1906 (1a edició) – 1942 (17a edició)
* HA Clegg
** 1944 (18a edició)
* GUERRA Thomson
** 1948 (19a edició) – 1984 (34a edició)
* CWH Havard
** 1987 (35a edició) – 1990 (36a edició)
* Gordon MacPherson
** 1992 (37a edició) – 2002 (40a edició)
* Harvey Marcovitch
** 2005 (41a edició) -

## Referències

* ↑ «Black's Medical Dictionary». Bloomsbury Publishing Plc. Arxivat de l'original el de febrer 22, 2014. [Consulta: February 10, 2014].
* ↑ «ATTENTION BOOKSELLERS: IMPORTANT INFORMATION REGARDING A&C BLACK». Macmillan. Arxivat de l'original el February 23, 2014. [Consulta: February 10, 2014].
* ↑ «Catalogue record for 1906 ed». British Library. Arxivat de l'original el d’abril 19, 2023. [Consulta: May 7, 2014].
# Ewald Karl Hubert Maria Jammers

Ewald Karl Hubert Maria Jammers (Colònia-Lindenthal, Rin del Nord-Westfàlia, 1 de gener de 1897 - Colònia-Lindenthal, Rin del Nord-Westfàlia, 26 de juny de 1981) va ser un musicòleg i bibliotecari alemany.
Va estudiar musicologia amb Ludwig Schiedermair, història, filologia germànica i també etnologia a la Universitat de Bonn (1913-17, 1919-24), on va obtenir el doctorat el 1924 amb una tesi sobre el manuscrit de la cançó Jena, la Jenaer Liederhandschrift, compost al primer terç del segle xiv. Posteriorment, el 1925 es va graduar amb un títol oficial en alemany. El 1927 esdevingué bibliotecari titulat per la Biblioteca de la Universitat de Leipzig i posteriorment treballà en diferents biblioteques com la Biblioteca Nacional de Saxònia, on va dirigir el Departament de Música des del 1931, o l'Estatal de Dresden. El 1939 és nomenat membre de la Institució de l'Estat per a la investigació musical alemanya a Berlín. Després de la guerra, entre 1946 i 1950, va treballar com a professor substitut a l'escola secundària de Bergheim/Erft, abans de tornar al servei de la biblioteca de l'Estat de Düsseldorf entre el 1951 i el 1952. Des del 1952 fins al 1961 Jammers va treballar a la Universitat de Heidelberg, on, des del 1953, estigué al capdavant del departament de manuscrits i des del 1957 en fou el vicedirector. Entre el 1956 i el 1962 fou professor honorari de música antiga a la Universitat de Heidelberg, on va ensenyar fins al 1972. Tota l'obra de Jammers, dedicada especialment al estudi de la història de la música antiga, però també de la música romana d'Orient, la coral, la cançó trobadoresca alemanya i la polifonia medieval, destaca per un tractament i una anàlisi molt acurats.

## Referències

* 1 2 EMS «Ewald Karl Hubert Maria Jammers». Gran Enciclopèdia de la Música. Barcelona: Grup Enciclopèdia Catalana.
* 1 2 Kopf, Oliver «Jammers, Ewald (Karl Hubert Maria)». Répertoire International de Littérature Musicale (RILM) [Consulta: 26 maig 2018].
* ↑ Heinrich Eggebrecht, Hans «Jammers, Ewald (Karl Hubert Maria)». Grove Music Online. Oxford University Press [Consulta: 26 maig 2018].
# Koruna

«Koruna» té aquests significats:
* Koruna o corona txeca, moneda de la república Txeca
* Koruna o corona austrohongaresa
* Koruna o corona eslovaca, unitat monetària d'Eslovàquia fins a l'adopció de l'Euro
* Koruna o corona txecoslovaca, moneda de Txecoslovàquia
# Shasuïta

La shasuïta és un mineral de la classe dels fosfats.

## Característiques

La shasuïta és un fosfat de fórmula química CaNi₃(P₂O₇)₂. Va ser aprovada com a espècie vàlida per l'Associació Mineralògica Internacional l'any 2021, i encara resta pendent de publicació. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5630/1.

## Formació i jaciments

Va ser descoberta a Halamish wadi, al Consell Regional de Tamar (Districte del Sud, Israel), l'únic indret de tot el planeta on ha estat descrita aquesta espècie mineral.

## Referències

* ↑ «Shasuite» (en anglès). Mindat. [Consulta: 9 abril 2022].
# Reacció de Fenton

La reacció de Fenton (denominada així pel seu descobridor el 1894, H. J. H. Fenton) és la reacció que es produeix quan es catalitza el peròxid d'hidrogen amb metalls de transició, generalment ferro, donant com a resultat la generació de radicals altament reactius de l'hidroxil (OH·).
El radical OH· és altament oxidant, per la qual cosa s'ha estudiat la seva participació en mecanismes biològics de degradació no enzimàtics en conjunt amb composts d'origen orgànic como el catecol. El seu ús pràctic està en el tractament de contaminants del tipus dels fenols, el formaldehid, el BTEX, els pesticides, etc., malgrat que en l'actualitat s'estudia la seva aplicació en diversos processos industrials i la influència de la reacció en algunes patologies.

## Vegeu també

* Reacció de foto-Fenton, un procés semblant accelerat per la llum.

## Notes

* ↑ Henry John Horstman Fenton (1854-1929), enginyer químic britànic.
# Bobsleigh als Jocs Olímpics d'hivern de 1952 - Quatre homes

Als Jocs Olímpics d'Hivern de 1952 celebrats a la ciutat d'Oslo (Noruega) es disputà una prova de bobsleigh de quatre homes, que juntament amb la prova de dos homes formà part del programa oficial de bobsleigh de l'any 1952.
La competició tingué lloc entre els dies 21 i 22 de febrer de 1952 a les instal·lacions de la ciutat d'Oslo.

## Comitès participants

Participaren un total de 60 competidors de 9 comitès nacionals diferents.
| Alemanya (4) Argentina (4) Àustria (8) Estats Units (8) França (4) | Itàlia (8) Noruega (8) Suècia (8)  Suïssa (8) |

## Resum de medalles

| Or | Argent | Bronze |
| Alemanya Alemanya IAndreas Ostler Friedrich Kuhn Lorenz Nieberl Franz Kemser | Estats Units USA IStanley Benham Patrick Martin Howard Crossett James Atkinson | Suïssa Suïssa IFritz Feierabend Albert Madörin André Filippini Stephan Waser |

## Resultats

| Posició | Equip | Participants | Ronda 1 | Ronda 2 | Ronda 3 | Ronda 4 | Final |
| 1 | Alemanya Alemanya I | Andreas Ostler Friedrich Kuhn Lorenz Nieberl Franz Kemser | 1:16.84 | 1:17.57 | 1:16.55 | 1:16.86 | 5:07.84 |
| 2 | Estats Units USA I | Stanley Benham Patrick Martin Howard Crossett James Atkinson | 1:17.44 | 1:17.78 | 1:16.72 | 1:18.54 | 5:10.48 |
| 3 | Suïssa Suïssa I | Fritz Feierabend Albert Madörin André Filippini Stephan Waser | 1:18.67 | 1:18.08 | 1:17.40 | 1:17.55 | 5:11.70 |
| 4 | Suïssa Suïssa II | Felix Endrich Fritz Stöckli Franz Kapus Werner Spring | 1:17.75 | 1:19.45 | 1:17.88 | 1:18.90 | 5:13.98 |
| 5 | Àustria Àustria I | Karl Wagner Franz Eckhardt Hermann Palka Paul Aste | 1:19.34 | 1:18.91 | 1:18.27 | 1:18.22 | 5:14.74 |
| 6 | Suècia Suècia I | Kjell Holmström Felix Fernström Nils Landgren Jan Lapidoth | 1:19.11 | 1:19.90 | 1:17.28 | 1:18.72 | 5:15.01 |
| 7 | Suècia Suècia II | Gunnar Åhs Börje Ekedahl Lennart Sandin Gunnar Garpö | 1:18.84 | 1:19.93 | 1:18.66 | 1:20.43 | 5:17.86 |
| 8 | Argentina Argentina I | Carlos Tomasi Robert Bordeu Carlos Sareisian Héctor Tomasi | 1:20.15 | 1:19.81 | 1:19.35 | 1:19.54 | 5:18.85 |
| 9 | Estats Units USA II | James Bickford Hubert Miller Maurice R. Severino Joseph Scott | 1:19.13 | 1:19.97 | 1:19.49 | 1:21.09 | 5:19.68 |
| 10 | Itàlia Itàlia II | Alberto Della Beffa Sandro Rasini Dario Colombi Dario Poggi | 1:20.02 | 1:21.39 | 1:18.86 | 1:19.65 | 5:19.62 |
| 11 | França França I | André Robin Joseph Chatelus Louis Saint-Calbre Henri Rivière | 1:18.90 | 1:19.91 | 1:19.18 | 1:22.75 | 5:20.74 |
| 12 | Noruega Noruega I | Arne Holst Trygve Brudevold Curt James Haydn Kåre Christiansen | 1:20.05 | 1:19.93 | 1:19.98 | 1:21.40 | 5:21.36 |
| 13 | Noruega Noruega II | Reidar Alveberg Anders Hveem Arne Røgden Gunnar Thoresen | 1:21.53 | 1:21.18 | 1:20.77 | 1:20.99 | 5:24.47 |
| 14 | Itàlia Itàlia II | Umberto Gilarduzzi Michele Alverà Vittorio Folonari Luigi Cavalieri | 1:21.23 | 1:21.35 | 1:21.64 | 1:21.76 | 5:25.98 |
| NF | Àustria Àustria II | Kurt Loserth Wilfried Thurner Franz Kneissl Heinz Hoppichler | 1:19.51 | 1:20.25 | 1:20.44 | -- | NF |
# Favara (desambiguació)

«Favara» té aquests significats:
En la toponímia significa 'font', de l'àrab fawwāra.
* Favara, municipi de la Ribera Baixa.
* Favara de Matarranya, municipi del Matarranya.
* Mausoleu de Favara, sepulcre romà a Favara de Matarranya.
* Favara de Pego, veïnat del municipi de Pego.
* Favara, barri de València, al districte de Patraix.
* Séquia de Favara, una de les séquies majors de l'Horta de València.
* Favara (Sicília), municipi de la província d'Agrigent, Itàlia.
# Shasta Lake

Shasta Lake és una població dels Estats Units a l'estat de Califòrnia. Segons el cens del 2007 tenia 10.293 habitants.

## Demografia

Segons el cens del 2000, Shasta Lake tenia 9.008 habitants, 3.391 habitatges, i 2.377 famílies. La densitat de població era de 318,8 habitants/km².
Dels 3.391 habitatges en un 34,3% hi vivien nens de menys de 18 anys, en un 48,5% hi vivien parelles casades, en un 15,8% dones solteres, i en un 29,9% no eren unitats familiars. En el 23,7% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,8% tenia menys de 18 anys, un 7,9% entre 18 i 24, un 27,3% entre 25 i 44, un 22,9% de 45 a 60 i un 13,1% 65 anys o més.
L'edat mediana era de 36 anys. Per cada 100 dones de 18 o més anys hi havia 93,2 homes.
La renda mediana per habitatge era de 26.275 $ i la renda mediana per família de 33.010 $. Els homes tenien una renda mediana de 31.418 $ mentre que les dones 20.951 $. La renda per capita de la població era de 13.678 $. Entorn del 16,5% de les famílies i el 20,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shasta Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Shasta Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].